Folketing
2003-10-30

Fru Charlotte Dyremose sagde i sit ordførerindlæg, at fordi man aftrapper ydelsen over nogle år, vil familierne få mulighed for at indrette sig på den aftrapning. Så vil jeg bare høre, hvad fru Charlotte Dyremose råder familierne til. Hvordan skal de indrette sig på det? Skal de prøve at få det ene barn skubbet ud af reden, eller hvad skal de gøre for at tilpasse sig? Skal de flytte sammen i en mindre bolig, så børnene skal bo på et mindre værelse, eller skal de afskaffe bilen, så de ikke kan komme omkring? Eller hvad er det helt præcist, fru Charlotte Dyremose lægger op til familierne skal gøre for at tilpasse sig den nedskæring, som fru Charlotte Dyremose støtter?